Միացյալ Նահանգների պետքարտուղար Ռեքս Թիլերսոնը հայտարարել է, որ պաշտոնական Վաշինգտոնն աջակցում է Արցախում ականազերծումը հնարավորինս արագ ու հիմնավորապես ավարտելուն: Հայ դատի Ամերիկայի հանձնախումբը ողջունել է պետքարտուղարի այս հայտարարությունը: Թիլերսոնը վերահաստատել է նաեւ պետքարտուղարության աջակցությունը կոնգրեսականներ Էդ Ռոյսի եւ Էլիոթ Էնգըլի առաջարկներին, որոնցով կոչ է արվում ղարաբաղյան շփման գծից հետ քաշել դիպուկահարներին, ավելացնել դիտորդների թիվը, տեղադրել հրադադարի խախտումները հայտնաբերող համակարգեր: